**OFISI YA RAIS TAWALA ZA MIKOA NA SERIKALI ZA MITAA**

**HALMASHAURI YA WILAYA YA ROMBO**

**SHULE YA SEKONDARI UBAA**

SHULE YA SEKONDARI UBAA

S.L.P 136

BARUA PEPE...........................................

MOB .0744436187

TAREHE 15/12/2020

KUMB NA.UBSS/WAZ/01/020

JINA LA MWANAFUNZI...........................................................

......................................................................................................

S.L.P..................................................

...........................................................

YAH: **MAAGIZO YA KUJIUNGA NA SHULE YA SEKONDARI UBAA WILAYA YA ROMBO**

**MKOA WA KILIMANJARO MWAKA 2021**

**1.0 UTANGULIZI**

Ninafurahi kukuarifu kwamba umechanguliwa kujiunga na kidato cha kwanza katika shule hii mwaka 2021. Shule ya sekondari Ubaa ipo umbali wa km 03 Magharibi kutoka mji mkuu wa Halmashauri ya wilaya ya Rombo. Muhula wa kwanza masomo unaanza tarehe 11/01/2021 unatakiwa kuripoti shuleni kuanzia tarehe 11/01/2021 na mwisho wa kuripoti ni tarehe22/01/2021

**1.** **MADHUMUNI YA ELIMU YA SEKONDARI**

Kumpatia mwanafunzi ujuzi , maarifa na maadili ambayo yatamwezesha kuchukua nafasi yake katika kulitumikia Taifa lake na kumwezesha kupata mapato halali kwa kazi atakayofanya na kumfanya kuwa raia mwema. Pia elimu hii inamuandalia njia ya kupenya na kuingia kwenye dunia ya sasa yenye mabadiliko mengi ya **Sayansi , Teknolojia na Utandawazi.**

**MASOMO ATAKAYOFUNDISHWA**

i)Uraia(Civics)

ii) Swahili (Kiswahili)

iii) Kiingereza (English)

iv) Historia(History)

v) Biolojia (Biology)

vi) Hisabati(Basic Mathematics)

vii) Kemia (Chemistry)

viii) Jiografia (Geography)

ix)Fizikia (Physics)

**02. SARE ZA SHULE**

**a)WAVULANA**

i) Suruali mbili ndefu za kitambaa cha rangi ya **nyeusi**  (estem grade1) kitakachooneshwa siku ya kikao. Suruali iwe na upana wa kutosha ukishona ya kubana (modo) mzazi atawajibika kushona suruali nyingine.

ii) Mashati meupe mawili ya kitambaa cha tetroni mikono mifupi (tomato)

iii) Sweta rangi ya  **nyeusi**  (special ya dukani)isiyofumuka kirahisi.

iv) Tisheti darkblue yenye kola (form six) iwe na nembo ya shule

v) Track suit nyeusi na raba nyeupe kwa ajili ya michezo

vi)Viatu anavyotakiwa kuvaa shuleni ni viatu vyeusi vya ngozi vyenye kisigino

Kifupi vya kufunga na gidamu havitakiwi kuwa na mapambo yoyote

vii) Soksi nyeusi.

viii) Sample ya kitambaa imeambatishwa .

ix)Tai ndefu yenye mistari nyeusi na rangi nyeupe.

**b)WASICHANA**

i) Sketi mbili za kitambaa cha rangi ya **nyeusi** (estem grade1) . Ishonwe ndefu ya kukaribia kufikia kwenye kifundo cha mguu. Endapo haitakaribia kufika kwenye kifundo cha mguu, mzazi atalazimika kushona sketi nyingine.

ii) Blauzi mbili nyeupe za kitambaa cha tetroni, mikono mifupi (tomato).

iii) Sweta rangi ya **nyeusi** (special ya dukani)isiyofumuka kirahisi.

iv) Tisheti dark blue yenye kola (form six).

v) Track suit –nyeusi na raba nyeupe kwa ajili ya michezo.

vi) Viatu anavyotakiwa kuvaa shuleni ni viatu vyeusi vya ngozi vyenye kisigino

Kifupi vya kufunga na gidamu havitakiwi kuwa na mapambo yoyote

vii) Soksi nyeupe zenye weusi kwenye kisigino.

viii)Sample ya kitambaa imeambatishwa.

ix) Tai ndefu yenye mistari ya nyeusi na rangi nyeupe.

**UVAAJI WA SARE ZA SHULE**

**i)** Ni lazima mwanafunzi awe msafi wa mwili na mavazi.

**ii)** Sare ya shule ni lazima ivaliwe wakati wote mwanafunzi awapo shuleni na

wakati wowote atakapohitajika kuvaa akiwa nje ya shule.

**iii)** Mashati na Blauzi ni lazima yachomekewe na vishikizo vyote viwepo na

kufungwa.

**iv)** Viatu anavyotakiwa kuvaa shuleni ni viatu vyeusi vya ngozi vyenye kisigino

Kifupi vya kufunga na gidamu havitakiwi kuwa na mapambo yoyote,viatu vivaliwe na soksi.

**03. VIFAA ANAVYOTAKIWA KUJA NAVYO SIKU YA KUFUNGUA**:

i) Madaftari makubwa (Counter books) 09.

ii) Kofa(compas) moja, kalamu za wino(mweusi/blue), penseli, ufutio na rula.

iii)Ufagio 01 wa chelewa.

iv)Ndoo kubwa 1.

v) Daftari ndogo tisa kwa ajili ya majaribio ya kila wiki.

**SHERIA NA KANUNI ZA SHULE.**

**A. HESHIMA NA UTII**

(i) Ni lazima kila mwanafunzi atii viongozi wote kuanzia **walimu, wafanyakazi wasio walimu,**

**viranja** na wale **wote** wanaomzidi **umri**.

(ii) Ni lazima mwanafunzi **asimame** na **kusalimu** viongozi, wakuu na wote

waliomzidi umri.

(iii) Ni lazima kila mwanafunzi **aitikie** mara moja na **kukimbilia** mahali anapotakiwa

wakati asikiapo **kengele** au **wito** mwingine wowote ule.

(iv) Ni lazima kila mwanafunzi **atii maagizo** kwanza kabla ya **kujenga hoja** mfano hairuhusiwi

mwanafunzi kugoma adhabu iliyotolewa na kiranja, mwalimu au kiongozi mwingine mwenye mamlaka.

(v)Kushiriki kwa makini katika kujisomea jioni (preparation).

**B. MAHUDHURIO NA KUWAHI**

**i)** Ni lazima mwanafunzi awepo shuleni muda wote anapotakiwa. Muda wa kufika shuleni ni

Saa1:00 Asubuhi na kumalizika saa 10:30 jioni.

**ii)** Ni lazima kila mwanafunzi ahudhurie na kushiriki katika vipindi vyote ndani na

nje ya darasa.

**iii)** Iwapo mwanafunzi ameshauriwa kutokufanya kazi fulani kwa sababu za kiafya

**UTHIBITISHO** wa daktari wa hospitali ya serikali unahitajika.

**iv)** Mwanafunzi akikosa shule bila sababu atachukuliwa hatua za kinidhamu ikiwa ni pamoja

na kusimamishwa masomo.

V)Endapo kuna sababu ya msingi mzazi/mlezi afike shuleni kwa taarifa na si vinginevyo.

**C. MWANAFUNZI HARUHUSIWI**

**a)** Kufuga ndevu.

**b)** Kufuga kucha au kuzipaka rangi

**c)** Kupaka rangi nywele , macho ,mdomo, kucha na kupaka poda.

**d)** Kusuka au kukaanga nywele (kuweka nywele dawa).

**e)** Kuvaa kilemba, kofia, hereni, mkufu, vipuli, pete, mapambo, mbalimbali.

**f)** Kuwa na nywele ndefu /kunyoa nywele zote (kipara).

**g)** Kutembea ofisi za walimu, stoo za shule, jikoni, Maabara pamoja na nyumba za

watumishi bila ruhusa au kibali maalumu.

**h)** Kutoka nje ya mipaka ya shule bila ruhusa. Ruhusa itatolewa na mwalimu wa zamu

kwa kupewa kibali maalumu.

**i)** Kuwa na simu ya mkononi. (ikikamatwa haitarudishwa kwa mwanafunzi wala

mzazi.)

**j)** Kuvaa sketi fupi, skin tight ndefu inayoonekana chini ya sketi, nguo,viatu visivyokuwa

sare ya shule,mikanda yenye mapambo mbalimbali na bakoli kubwa

ikikamatwa itachukuliwa na havitarudishwa.

**k)** Kuvaa suruali mlegezo au suruali ya kubana/ sketi chini zaidi au juu zaidi ya kiuno.

**l)** Kushiriki katika mahusiano yoyote yasiyofaa ndani na nje ya shule

**D. LUGHA YA MAWASILIANO**

**i)** Lugha ya mawasiliano shuleni ni **Kiingereza** tu isipokuwa katika somo la **Kiswahili**

na **Dini** ikibidi. Wanafunzi watawasiliana na watu wengine kwa lugha ya Kiswahiliikibidi.

**ii)** Lugha chafu ya **MATUSI** **HAIRUHUSIWI** shuleni.

**E. USAFI WA MAZINGIRA**

**i)** Ni wajibu wa kila mwanafunzi kuweka eneo na majengo ya shule

katika hali ya usafi.

**ii)** Vyombo na ukumbi wa chakula ni lazima viwe safi na vitumiwe ipasavyo.

**iii)** Uchafu, takataka ni lazima zitupwe jalalani.

**F. MICHEZO**

Ni lazima mwanafunzi ashiriki katika michezo inayo fanyika shuleni. Hivyo awe

na nguo za michezo kama viatu (raba nyeupe) T-shirt darkblue, Bukta na track Suit

nyeusi.

**04. MAKOSA YANAYOWEZA KUSABABISHA KUFUKUZWA SHULE;**

**1.** Wizi.

**2.** Ulevi wa pombe na madawa ya kulevya Uvutaji bangi/Sigara, cocaine/mirungi, ugoro na kucheza

madongoro.

**3.** Kutoheshimu alama za Taifa kama vile Bendera ya Taifa, Picha ya Rais ya Jamuhuri ya muungano wa Tanzania na Makamu wake, Fedha ya Tanzania n.k.

**4.** Uasherati , Ubakaji, ulawiti na ushoga.

**5.** Kuharibu kwa makusudi mali ya umma.

**6.** Kupata mimba au kusababisha mimba ndani na nje ya shule.

**7.** Kutoa mimba au kujaribu kufanya hivyo.

**8.** Kuoa au Kuolewa.

**9.** Kukataa adhabu iliyotolewa na uongozi wa Shule.

**10.** Kupigana au Kumshambulia mtu yeyote au kuzomea au lugha ya matusi.

**11.** Kutohudhuria masomo.

**12.** Utoro wa muda mrefu.

**13.** Kugoma kuchochea au kuvuruga amani na usalama wa watu shuleni.

**14.** Kukataa kufanya Mazoezi na Mitihani.

**15.** Mwanafunzi kuwa na simu ya mkononi awapo shuleni au “SIM CARD”

**16**. Makosa ya jinai.

***N.B* i)** Hakikisha kuwa mwanao anapimwa afya yake na kujaza fomu **“APPENDEX B”**

Fomu hiyo iletwe shuleni siku ya kuripoti.

**ii)** Fomu **“APENDEX A”** ijazwe na Mzazi/ Mlezi na mtoto mwenyewe na kuletwa

shuleni. Fomu hiyo ni ya maelekezo binafsi kuhusu historia ya mwanafunzi na mkataba wa

kutoshiriki katika migomo, fujo na makosa ya jinai.

**NAKUTAKIA MAANDALIZI NA MALEZI MEMA.**

***Karibu sana Ubaa Sekondari***

**MOTTO WETU NI "ELIMU NI MWANGA KWA MAFANIKIO YA BAADAYE"**

**……………………**

**JULIETHA N.SWAI**

**MKUU WA SHULE**